Hei mahi whakamahere anake

**Paerewa Paetae Toi Ataata 91741:** Te whakamahi hangarau matihiko hei whakaniko i tētahi mahi toi i roto i ngā toi ataata

**Te Kaupapa Ako:** Toi Ataata 2.5A v1

**Te Ingoa o te Rauemi:** Kotahi te kōwhao o te ngira

**Whiwhinga:** 4

Tohutohu mā te Ākonga

**Te Horopaki**

Ko tāu nā mahi he waihanga whakaaturanga matihiko e whakamāoritia atu ai tētahi kaupapa i roto i ngā toi ataata.

Māu anō e kōwhiri te kaupapa o roto i ngā toi ataata, ka mahi takitahi ki te waihanga i tētahi whakaaturanga matihiko e hāngai tōtika ana ki taua kaupapa. Āta whakaarohia ngā āhuatanga motuhake o te kaupapa, kātahi ka whakarite i tāu whakaaturanga kia whakamāoritia ai ērā āhuatanga.

Ka aromatawaingia koe i runga i tōu āhei ki te whakamahi hangarau matihiko hei whakamāori, hei whakaniko i tētahi mahi toi ataata.

**Hei Mahi**

1. Matapakihia ā-rōpū nei ētahi kaupapa toi e tika ana pea hei kaupapa mō ngā whakaaturanga. Hei tauira, ko ngā tae tūturu o ngā mahi toi Māori; ko ngā mahi whakairo -rākau mai, tangata mai; ko ngā mahi kōwhaiwhai me te taiao.
2. Kōwhiria tētahi hei kaupapa mō tāu ake whakaaturanga. Āta whakaarohia ngā āhuatanga motuhake o taua kaupapa hei aronga mō te whakaaturanga. Hei tauira, ko te uhi i roto i ngā mahi tā moko me te toki i roto i ngā mahi whakairo. Kotahi anō te kaupapa a ngā taonga e rua nei, arā, ko te whakairo whakapapa.
3. Whakaritea tētahi raupapa mō te whakaaturanga. Tōna tikanga, ka whakamāoritia tētahi kaupapa motuhake i roto i te whakaaturanga.

**Taunakitanga: Toi Ataata 91741 Kotahi te kōwhao o te ngira**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| *Te waihanga whakaaturanga matihiko e whakamāoritia ai tētahi kaupapa i roto i ngā toi ataata.*  Ka whakaatu i te mārama ki ngā tikanga o te hangarau matihiko i roto i te horopaki Māori. | *He kaiaka te waihanga whakaaturanga matihiko e whakamāoritia ai tētahi kaupapa i roto i ngā toi ataata.*  Ka whakamāori i ngā tikanga o te hangarau matihiko kia hāngai tōtika ki tētahi kaupapa.  Ka whakaatu i te mārama ki te whakamahi hangarau matihiko, e taea ai te kawe atu ki horopaki kē atu. | *He kairangi te waihanga whakaaturanga matihiko e whakamāoritia ai tētahi kaupapa i roto i ngā toi ataata.*  Ka whakawhānui i ngā tikanga o te hangarau matihiko kia whaitake i roto i tētahi kaupapa.  Ka āta whakaatu i te mārama ki te whakamahi hangarau matihiko, e taea ai te kawe atu ki ngā horopaki huhua noa. |